b'\n_START_ARTICLE_\nPoole\n_START_PARAGRAPH_\nPoole je angle\xc5\xa1ko pristani\xc5\xa1ko naselje v grofiji Dorset ob Rokavskem prelivu. Z okrog 140.000 prebivalci (2001) je drugo najve\xc4\x8dje naselje v Dorsetu. Poole je poznan predvsem po velikem naravnem pristani\xc5\xa1\xc4\x8du, ki je izhodi\xc5\xa1\xc4\x8de za potni\xc5\xa1ki in tovorni promet preko Rokavskega preliva, hkrati pa je zaradi dolgih pe\xc5\xa1\xc4\x8denih pla\xc5\xbe priljubljeno letovi\xc5\xa1ko sredi\xc5\xa1\xc4\x8de._NEWLINE_Prve omembe naselja datirajo v 12. stoletje, ko je Poole postal pomembno pristani\xc5\xa1\xc4\x8de v trgovini z volno. Svoj vrhunec je dosegel v 18. stoletju, ko je bil eno najprometnej\xc5\xa1ih pristani\xc5\xa1\xc4\x8d v Zdru\xc5\xbeenem kraljestvu. Med drugo svetovno vojno je bilo eno glavnih izhodi\xc5\xa1\xc4\x8d za izkrcanje v Normandiji na za\xc4\x8detku operacije Overlord.'